એક્સિસ બેન્કના શેર્સમાં ૨.૨૯ ટકા, ટાટા સ્ટીલ કંપનીના શેર્સમાં ૧.૩૪ ટકા, જ્યારે ટાટા મોટર્સ કંપનીના શેર્સમાં ૧.૨૮ ટકાનો ઉછાળો નોંધાયો હતો. તો બીજી બાજુ ભારતી એરટેલ કંપનીનો શેર વેચવાલીના કારણે ૧.૯૦ ટકા તૂટ્યો છે. એશિયન પેઇન્ટ્સ અને એસબીઆઇ કંપનીના શેર્સમાં પણ ઘટાડાની ચાલ નોંધાઇ હતી. શેરબજારના નિષ્ણાતોના જણાવ્યા પ્રમાણે નિફ્ટીએ ૮૨૦૦ની સપાટી ક્રોસ કરી છે ત્યારે સ્થાનિક મોરચે સકારાત્મક પરિબળોના પગલે શેરબજારમાં તેજીનો સેકન્ડ રાઉન્ડ જોવાઇ શકે છે. ખાસ કરીને સારા ચોમાસાની અસરથી ઓટોમોબાઇલ સેક્ટરમાં સુધારો નોંધાઇ શકે છે.